Ingcwethi Zomkhathi Ziqhuba Umhlangano Wamazwe aweSADC
Ingcwethi kwezomumo womkhathi emhlubulweni weSADC, ziyavumelana ukuba kuqakathekile ukutholisa uzulu, ikakhulu abalimi, imfundiso ephathelane lezomkhathi ukuze bazwisise lokuxazulula, imibiko ephezu kokuguquka komumo womkhathi.
HARARE — Ingcwethi kwezomumo womkhathi eemhlubulweni wangezansi kwezwekazi leAfrica, ziyavumelana ukuba sikhona isidingo sokutholisa uzulu, ikakhulu abalimi, imfundiso eyanelayo ukuze bayizwisise lokuyixazulula, imibiko ephezu komumo womkhathi. Lokhu ngokunye kokuphume emhlanganweni wengcwethi zaloluhlangothi oluphathelane lomumo womkhathi kanye lokuguquka kwawo ezivele emazweni angezansi kwezwekazi leAfrica, owenzelwa eweteleni ye Meikles, owe Nineteenth Southern Africa Regional Climate Outlook Forum ( SARCOF 19) Midterm Review and Update Draft Program. Lumhlangano wenziwa phansi kwesihloko sokubonisana phezu kokungenziwa ukulungiselela umonakalo ongadalwa ngumumo womkhathi kanye lokuguquka kwawo - Improving Preparedness and Management of Weather and Climate Change - related disaters in Southern Africa. Abalimi abakade bekuwo baveze ukungayethembi lokungayizwisisi imibiko ephathelane lokuguquka komkhathi, kubangelwa yikusilela kolwazi. Kungakho ohulumende beqonqoselwa ukuba batholise loluhlangothi, imali yokuqhuba inhlelo ezigoqela ukutholisa abalimi imfundiso ngezomumo womkhathi. Omunye walezi ngcwethi, ezingena lumhlangano wensuku ezimbili, uqoqwe ngabe United Nations Development Fund ( UNDP ), umnumzana Benjamini Kwenda, isifundi esilungiselela ukuthatha izifundo ze Masters in Agricultural Meteorology, uthi zinengi izizatho ezenza kube lokungathembani phakathi kwabo labalimi. “. Ethi kuqakathekile ukuthi uhulumende abele loluhlangothi imali eyanelayo yokuqhuba umsebenzi, ukuze luvinjwe udubo lokusilela kokudla elizweni hatshi ukugijigijima sokonakele njengalokho osekusenzakala manje. “. Umnumzana Excellent Hachileka, obona ngezokuhlelwa kwenhlelo enhlanganisweni ye UNDP, laye ugcizelela ekuthini uhulumende abe leziqondiso ezichachileyo zokusebenza kwaloluhlangothi. “. Ingcwethi ezingena lumhlangano ziyavumelana ukuthi kuqakathekile ukuthi ohulumende emazweni asemhlubulweni wangezansi kwezwekazi leAfrica aqakathekise umsebenzi owenziwa yilezi nhlangothi ezibona ngezomkhathi lokuziphathisa ngazo zonke ikakhulu imali yokuqhuba inhlolisiso kanye lokusabalalisa ulwazi ngokuguquka komkhathi ukuze zabelane labalimi labo baluzwisise ukuze kuqedwe ukungathembeki okukhona okwamanje.